Výzva na predkladanie žiadostí o nenávratný finančný príspevok
OP ĽZ DOP 2016/2.1.1/01
Názov výzvy	Podpora vstupu vybraných skupín mladých ľudí na trh práce	
Kód výzvy	OP ĽZ DOP 2016/2.1.1/01	

1.	Formálne náležitosti	
Operačný program	Ľudské zdroje	
Prioritná os	2 Iniciatíva na podporu zamestnanosti mladých ľudí	
Investičná priorita	2.1 Trvalo udržateľná integrácia mladých ľudí, najmä tých, ktorí nie sú zamestnaní, ani nie sú v procese vzdelávania alebo odbornej prípravy, na trh práce, vrátane mladých ľudí ohrozených sociálnym vylúčením a mladých ľudí z marginalizovaných komunít, vrátane vykonávania systému záruk pre mladých ľudí	
Špecifický cieľ	2.1.1 Zavedením záruky pre mladých nezamestnaných ľudí (UoZ), ktorí patria k NEET, zvýšiť zamestnanosť, zamestnateľnosť a účasť mladých ľudí na trhu práce	
Schéma štátnej pomoci/Schéma pomoci de minimis	SCHÉMA POMOCI DE MINIMIS 
na podporu sociálnej inklúzie, zamestnanosti a vzdelávania zamestnancov
(schéma DM č. 1/2015)	
Fond	Európsky sociálny fond	
1.1 Poskytovateľ	
Názov	Implementačná agentúra Ministerstva práce, sociálnych vecí a rodiny Slovenskej republiky ako poskytovateľ nenávratného finančného príspevku (ďalej len „Poskytovateľ“)	
Adresa	Špitálska 6, 814 55 Bratislava	
1.2 Dĺžka trvania výzvy na predkladanie ŽoNFP	
Typ výzvy	Otvorená	
Dátum vyhlásenia	30.12.2016	
Dátum uzavretia	Poskytovateľ zverejní informáciu o uzavretí výzvy na predkladanie žiadostí o nenávratný finančný príspevok (ďalej len „výzva“; žiadosť o nenávratný finančný príspevok ďalej aj „žiadosť o NFP“, „ŽoNFP“) v prípade vyčerpania finančných prostriedkov vyčlenených na výzvu alebo v prípade rozhodnutia Poskytovateľa uzatvoriť výzvu  z dôvodu nedostatočného dopytu zo strany potenciálnych žiadateľov.
Poskytovateľ zverejní presný dátum uzavretia výzvy na webovom sídle www.ia.gov.sk a www.itms2014.sk najneskôr mesiac pred predpokladaným termínom uzavretia výzvy alebo pred termínom ukončenia možnosti čerpania finančných prostriedkov vyčlenených z Iniciatívy na podporu zamestnanosti mladých ľudí.	
1.3 Indikatívna výška finančných prostriedkov vyčlenených na výzvu (zdroje EÚ)	
Indikatívna výška finančných prostriedkov vyčlenených na výzvu za zdroje Európskej únie (ďalej len „zdrojeEÚ“), t.j. súhrnne za Európsky sociálny fond (ďalej len „ESF“) a Iniciatívu na podporu zamestnanosti mladých ľudí (ďalej aj „IZM“), je 
12 015 000,- EUR.
V súlade so zákonom č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon o príspevku z EŠIF“) môže dôjsť kedykoľvek v priebehu trvania výzvy k zmene indikatívnej výšky finančných prostriedkov vyčlenených na výzvu zo zdrojov EÚ. Prípadná zmena indikatívnej alokácie za zdroje EÚ, vrátane zdôvodnenia tejto zmeny, bude zverejnená na webovom sídle www.ia.gov.sk; za zmenu sa nepovažuje postupné znižovanie disponibilných finančných prostriedkov vyčlenených na výzvu z dôvodu postupného schvaľovania ŽoNFP.
Aktuálne disponibilná indikatívna alokácia za zdroje EÚ je pravidelne aktualizovaná vždy po ukončení vyhodnocovania ŽoNFP aktuálne uzavretého kola výzvy na webovom sídle www.ia.gov.sk.	
1.4 Financovanie projektu	
Financovanie celkových oprávnených výdavkov dopytovo – orientovaných projektov (ďalej aj „DOP“) v menej rozvinutých regiónoch bude realizované v súlade s pravidlami stanovenými v Stratégii financovania EŠIF a Pravidlami financovania štrukturálnych fondov a Kohézneho fondu na programové obdobie 2014 – 2020 pre program, ktorému boli pridelené finančné prostriedky osobitnej alokácie na podporu z Iniciatívy na podporu zamestnanosti mladých ľudí, a to nasledovne:
Kategória žiadateľa	
Zdroj financovania NFP	
Výška financovania z celkových oprávnených výdavkov (v %)	
Výška spolufinancovania zo zdrojov žiadateľa z celkových oprávnených výdavkov (v %)	

zamestnávatelia – podnikateľské subjekty	
zdroj EÚ IZM	
33,43	
6,66	

zdroj EÚESF	
56,58	

	
ŠR	
3,33	

obce, mestá a právnická osoba, ktorej zakladateľom alebo zriaďovateľom je obec alebo mesto
VÚC a úrady samosprávneho kraja a právnická osoba, ktorej zakladateľom alebo zriaďovateľom je VÚC
občianske združenia, mimovládne neziskové organizácie, miestne akčné skupiny,nadácie	
zdroj EÚ IZM	
33,43	
3,33	

zdroj EÚ ESF	
6,58	

	
ŠR	
6,66	

štátne rozpočtové a príspevkové organizácie	
zdroj EÚ IZM	
33,43	
0	

zdrojEÚ ESF	
56,58	

	
ŠR	
9,99	

Uvedený spôsob financovania sa vzťahuje na všetkých oprávnených žiadateľov, t.j. na oprávnených žiadateľov podľa SCHÉMY POMOCI DE MINIMIS na podporu sociálnej inklúzie, zamestnanosti a vzdelávania zamestnancov (schéma DM č. 1/2015; ďalej len „Schéma DM č. 1/2015“) a zároveň na oprávnených žiadateľov, na ktorých sa Schéma DM č. 1/2015 nevzťahuje.	
1.5 Časový harmonogram konania o ŽoNFP	
Žiadateľ môže predložiť ŽoNFP priebežne od vyhlásenia otvorenej výzvy až do termínu uzavretia výzvy. V prípade, že alokácia určená na výzvu nebola po ukončení procesu konania o žiadosti o NFP po termíne uzavretia nižšie uvedeného posledného kola vyčerpaná, môžu byť stanovené ďalšie kolá, ktoré budú zverejnené na webovom sídle www.ia.gov.sk. S cieľom optimalizovať proces schvaľovania ŽoNFP môže dôjsť počas trvania výzvy k aktualizácii termínov uzavretia jednotlivých kôl, resp. k úprave intervalov pre uzavretie kôl, a to vždy na neskorší termín. Aktualizácia termínu uzavretia kôl výzvy sa nepovažuje za zmenu výzvy.
Termíny uzavretia jednotlivých kôl výzvy sú stanovené nasledovne:
Termín uzavretia 1. kola –   1.03.2017
Termín uzavretia 2. kola – 28.04.2017
Termín uzavretia 3. kola – 30.06.2017
Konanie o žiadosti o NFP začína v súlade so zákonomo príspevku z EŠIF doručením ŽoNFP Poskytovateľovi. Proces konania o ŽoNFP je bližšie popísaný v časti 3 tejto výzvy a spolu s ďalšími informáciami aj v príslušnej kapitole Príručky pre žiadateľa o nenávratný finančný príspevok v rámci výziev na predkladanie žiadostí o NFP pre dopytovo – orientované projekty a vyzvaní pre národné projekty (pre prioritné osi 2, 3, 4) Programové obdobie 2014 – 2020 (ďalej len „Príručka pre žiadateľa“).
Poskytovateľ je povinný vydať predmetné rozhodnutie o ŽoNFP v termíne do 35 pracovných dní od termínu uzavretia príslušného kola, resp. výzvy. Do lehoty na vydanie rozhodnutia o ŽoNFP sa nezapočítava doba potrebná na predloženie chýbajúcich náležitostí zo strany žiadateľa na základe výzvy zaslanej Poskytovateľom, t.j. plynutie lehoty na vydanie rozhodnutia o ŽoNFP sa prerušuje v momente zaslania výzvy Poskytovateľa žiadateľovi na doplnenie chýbajúcich náležitostí a začína opätovne plynúť momentom doručenia náležitostí Poskytovateľovi. Poskytovateľ si vyhradzuje právo na predĺženie lehoty na vydanie rozhodnutia o ŽoNFP v prípadoch, kedy nie je možné ukončiť konanie o ŽoNFP podľa predchádzajúcej vety a Poskytovateľovi bola udelená výnimka z maximálnej dĺžky na schvaľovací proces v súlade s kapitolou 1.2, ods. 3, písm. d) Systému riadenia európskych štrukturálnych a investičných fondov (ďalej len „Systém riadenia EŠIF“). Informáciu o predĺžení lehoty na vydanie rozhodnutia o ŽoNFP zverejní Poskytovateľ na webovom sídle www.ia.gov.sk.
Žiadateľ je oprávnený predložiť v rámci jedného kola iba jednu ŽoNFP.	
1.6 Miesto a spôsob podania ŽoNFP	
Žiadateľ je povinný predložiť ŽoNFP riadne, včas a vo forme určenej Poskytovateľom. Podmienky predloženia sú bližšie popísané v kapitole 3. Príručky pre žiadateľa.
ŽoNFP sa považuje za predloženú riadne ak:
Žiadateľ vypracuje a predloží ŽoNFP a prílohy prostredníctvom verejnej časti aplikácie ITMS2014+. Žiadateľ získa prístup prostredníctvom portálu http://www.itms2014.sk, na ktorom musí mať vytvorené konto do verejnej časti aplikácie. Bližšie informácie o prístupe sú obsiahnuté v kapitole 3 Príručky pre žiadateľa. 
Žiadateľ vypracuje ŽoNFP vyplnením elektronického formulára vo verejnej časti aplikácie ITMS2014+ a po jeho vyplnení zabezpečí jej elektronické odoslanie rovnako cez verejnú časť aplikácie. Listinná (písomná) forma ŽoNFP musí byť vygenerovaná z ITMS2014+ až po odoslaní cez aplikáciu ITMS2014+, vlastnoručne podpísaná štatutárnym orgánom žiadateľa a doručená so všetkými prílohami v uzatvorenom a nepriehľadnom obale na adresu Poskytovateľa. Ak žiadateľ disponuje pečiatkou, resp. má povinnosť pečiatku používať, dokumenty na relevantnom mieste k vlastnoručnému podpisu opatrí pečiatkou. 
V prípade, ak bude formulár ŽoNFP a prílohy podpisovať splnomocnená osoba na základe splnomocnenia štatutárneho orgánu žiadateľa, je potrebné spolu so ŽoNFP doložiť úradne overené Plnomocenstvo na podpis ŽoNFP a príloh podľa odporúčaného formulára (Príloha č. 1-1 Formuláru ŽoNFP) s nemožnosťou ďalšej substitúcie, ak ju zákon neumožňuje. Uvedený postup sa primerane použije aj v prípade, ak žiadateľ koná v procese konania o žiadosti o NFP prostredníctvom inej osoby ako svojho štatutárneho orgánu.
Žiadateľ je povinný predložiť ŽoNFP jedným z uvedených spôsobov:
ŽoNFP s prílohami je možné zaslať v listinnej (písomnej) forme doporučenou poštou na adresu Poskytovateľa:
       Implementačná agentúra Ministerstva práce, sociálnych vecí a rodiny Slovenskej republiky
Špitálska 6
814 55 Bratislava

alebo
ŽoNFP s prílohami je možné doručiť v listinnej (písomnej) forme osobne do podateľne Poskytovateľa alebo kuriérskou službou v pracovné dni v časoch zverejnených na webovom sídle Poskytovateľa www.ia.gov.sk na adresu:
       Implementačná agentúra Ministerstva práce, sociálnych vecí a rodiny Slovenskej republiky
Špitálska 27
814 55 Bratislava
ŽoNFP sa považuje za predloženú včas, ak je doručená v elektronickej forme odoslaním cez verejnú časť aplikácie ITMS2014+ do termínu uzavretia jednotlivých kôl, resp. výzvy a zároveň je predložená fyzicky v písomnej forme, pričom do termínu uzavretia jednotlivých kôl, resp. výzvy je:
a) fyzicky odovzdaná a doručená na adresu Poskytovateľa v prípade osobného doručenia alebo
b) podaná na prepravu v prípade doručovania poštou alebo kuriérskou službou.
Doručená písomná forma ŽoNFP musí obsahovať:
- 1x podpísaný originál ŽoNFP s prílohami zviazané v jednom celku v pevnej väzbe, napr. hrebeňovej
- 1x kópia ŽoNFP s prílohami zviazané v jednom celku v pevnej väzbe, napr. hrebeňovej
Písomná forma ŽoNFP s prílohami musí byť identická s elektronicky podanou ŽoNFP s prílohami v ITMS2014+.
Žiadateľ musí uviesť na obale žiadosti nasledovné informácie:
- názov a adresa žiadateľa
- názov projektu
- názov a adresa Poskytovateľa: Implementačná agentúra Ministerstva práce, sociálnych vecí a rodiny Slovenskej republiky, Špitálska 6, 814 55 Bratislava
- názov operačného programu: Operačný program Ľudské zdroje
- kód výzvy: OP ĽZ DOP 2016/2.1.1/01
- nápis: „Žiadosť o NFP“ a „NEOTVÁRAŤ“
Poskytovateľ nezodpovedá za manipuláciu so ŽoNFP, ktorú žiadateľ zašle poštou alebo kuriérskou službou, ak bude poškodená, príp. nebude doručená. Poskytovateľ nezodpovedá ani za prípadné dôsledky, ktoré z toho vyplynú.
Dovoľujeme si upozorniť žiadateľov, že v prípade, ak ŽoNFP bude osobne doručená do podateľne alebo podaná na prepravu po uplynutí termínu uzavretia kola výzvy (platí v prípade, ak kolo nie je posledné), Poskytovateľ postúpi ŽoNFP do nasledujúceho kola. V prípade uzavretia výzvy Poskytovateľ zastaví konanie o žiadosti o NFP a spolu s rozhodnutím o zastavení konania o žiadosti o NFP zašle ŽoNFP neotvorenú späť žiadateľovi na adresu uvedenú na základnom obale.
	
1.7 Kontaktné údaje Poskytovateľa a spôsob komunikácie s Poskytovateľom	
Bližšie informácie, týkajúce sa výzvy a prípravy ŽoNFP je možné získať na webovom sídle www.ia.gov.sk, kde sú zverejnené aj všetky relevantné dokumenty vzťahujúce sa k výzve. 
Kontaktné údaje Poskytovateľa:
Implementačná agentúra Ministerstva práce, sociálnych vecí a rodiny Slovenskej republiky
Referát publicity
Špitálska 6
814 55 Bratislava

manažér pre informovanie a komunikáciu
e-mail: vyzvy@ia.gov.sk
t. č.: 02/2043 1104

Poskytovateľ reaguje na všetky formy komunikácie, pričom uprednostňuje elektronickú formu komunikácie zo strany žiadateľa z dôvodu efektívnosti a nižšej administratívnej záťaže.
Informácie budú žiadateľom poskytované od dátumu otvorenia výzvy do uzavretia výzvy. Poskytovateľ je povinný odpovedať e-mailom na otázky žiadateľov ohľadne predkladania ŽoNFP najneskôr do 10 kalendárnych dní od doručenia. V prípade známeho termínu uzavretia výzvy, resp. posledného kola výzvy bude Poskytovateľ odpovedať e-mailom na otázky žiadateľa doručené najneskôr 10 kalendárnych dní pred termínom uzavretia výzvy. 
Záväzný charakter majú informácie zverejnené na webovom sídle www.ia.gov.sk ako aj informácie poskytnuté Poskytovateľom v elektronickej forme. Formy komunikácie žiadateľa s Poskytovateľom popisuje príslušná kapitola Príručky pre žiadateľa. Žiadateľ nemôže byť v procese schvaľovania ŽoNFP postihnutý za dôsledky nesprávnej informácie, ktorú mu poskytol Poskytovateľ v elektronickej forme.

Ak žiadateľ zvolí písomnú formu komunikácie, uvedie aj svoju elektronickú adresu, na ktorú mu je Poskytovateľ oprávnený odpovedať elektronicky a zároveň aj kód konkrétnej výzvy, v rámci ktorej zasiela svoju otázku. Odporúčame žiadateľom, aby v prípade potreby komunikácie s Poskytovateľom zaslali predmet písomnej komunikácie aj prostredníctvom e-mailu na adresu uvedenú vyššie. Pri e-mailovej komunikácii je do predmetu správy nutné uviesť kód konkrétnej výzvy. V opačnom prípade nie je záruka správneho priradenia k výzve a včasného vybavenia odpovede.

Poskytovateľ neposkytuje žiadateľom ani iným osobám, okrem orgánov, ktoré sú oprávnené nakladať s údajmi a informáciami podľa § 47 a § 48 zákona o príspevku z EŠIF alebo osobitného predpisu, žiadne informácie o žiadateľoch, hodnotiteľoch, stave a priebežných výsledkoch schvaľovania ŽoNFP, a to v žiadnej z fáz schvaľovacieho procesu.
Odporúčame žiadateľom, aby:
- sa zúčastnili informačných seminárov realizovaných Poskytovateľom (informácie k miestu, času konania a možnosti účasti budú zverejnené na webovom sídle www.ia.gov.sk);
- sa oboznámili, v nadväznosti na zameranie tejto výzvy, s príslušnými časťami operačného programu Ľudské zdroje (ďalej len „OP ĽZ“), Partnerskou dohodou, Príručkou pre žiadateľa a Príručkou pre prijímateľa NFP sprostredkovateľského orgánu OP ĽZ pre prioritné osi č. 2, 3, 4 (ďalej len „Príručka pre prijímateľa“) a často kladenými otázkami žiadateľov všeobecného charakteru spolu s príslušnými odpoveďami (kategória Často kladené otázky – FAQ), zverejnenými na webovom sídle www.ia.gov.sk, ktoré umožnia žiadateľovi a potenciálnemu prijímateľovi pochopiť ciele a priority programových dokumentov na obdobie rokov 2014 – 2020;
- sledovali vyššie uvedené webové sídlo, kde budú v prípade zmien zverejňované aktuálne informácie súvisiace s vyhlásenou výzvou.	

2.	Podmienky poskytnutia príspevku	
V nasledujúcich častiach je uvedené znenie podmienok poskytnutia príspevku, špecifikácia jednotlivých podmienok a forma preukázania ich splnenia zo strany žiadateľa a relevantné prílohy preukazujúce splnenie podmienok. Relevantné prílohy preukazujúce splnenie podmienok sú súhrnne uvedené v Prílohe č. 1-2 Formuláru ŽoNFP.

Splnenie podmienok poskytnutia príspevku bude posudzované v rámci administratívneho hodnotenia a v rámci odborného hodnotenia projektov. Podmienky musia byť splnené k dátumu predloženia ŽoNFP, ak nie je v spôsobe overenia/forme preukázania splnenia uvedené inak. Žiadateľ predkladá originály alebo úradne overené kópie dokumentov uvedených v časti Spôsob overenia/Forma preukázania splnenia podmienky poskytnutia príspevku. V prípade, že žiadateľ využil deklarovanie splnenia podmienok poskytnutia príspevku prostredníctvom Súhrnného čestného vyhlásenia tam, kde mu to Poskytovateľ umožnil, pred vydaním rozhodnutia Poskytovateľ vyzve žiadateľa na predloženie originálnych dokumentov.  Žiadateľ  je povinný postupovať v súlade s kapitolou 5. Príručky pre žiadateľa.
V prípade, ak sa niektorá z príloh preukazujúcich splnenie podmienok na žiadateľa nevzťahuje, musí žiadateľ namiesto nej predložiť Poskytovateľovi Čestné vyhlásenie žiadateľa o NFP o nepredložení príloh(y) žiadosti o NFP (Príloha č. 2 Príručky pre žiadateľa), v ktorom adekvátne zdôvodní dôvod nepredloženia prílohy (napr. nie je relevantná, pretože sa netýka žiadateľa a pod.).
Dôležité upozornenie: Všetky podmienky stanovené vo výzve musia byť dodržané počas celej doby realizácie projektu. Podmienky poskytnutia príspevku predstavujú súbor podmienok overovaných poskytovateľom v procese schvaľovania žiadosti o NFP (konanie o žiadosti podľa §19 zákona o príspevku z EŠIF), ktoré musí žiadateľ splniť na to, aby mu bol schválený a následne vyplatený príslušný nenávratný finančný príspevok.	
2.1 Oprávnenosť žiadateľa	
Podmienka poskytnutia príspevku	Spôsob overenia/Forma preukázania splnenia podmienky poskytnutia príspevku	
1	Právna forma/ konkrétny oprávnený žiadateľ	V rámci tejto výzvy sú oprávnenými žiadateľmi nasledujúce subjekty:
1. zamestnávatelia – podnikateľské subjekty
2. obce a mestá a právnická osoba, ktorej zakladateľom alebo zriaďovateľom je obec alebo mesto
3. VÚC a úrady samosprávneho kraja a právnická osoba, ktorej zakladateľom alebo zriaďovateľom je VÚC
4. občianske združenia
5. mimovládne neziskové organizácie
6. nadácie
7. miestne akčné skupiny
8. štátne rozpočtové a príspevkové organizácie
Oprávnení žiadatelia s legislatívnymi odkazmi sú uvedení v Prílohe č. 9 výzvy.
	Výpis z obchodného alebo iného registra alebo evidencie nie starší ako 3 mesiace ku dňu predloženia ŽoNFP
alebo
v prípade, že nie je možné predložiť výpis, žiadateľ predloží osobitnú prílohu preukazujúcu splnenie tejto podmienky s údajmi platnými ku dňu predloženia ŽoNFP ako potvrdenie evidencie/rozhodnutie, potvrdený relevantný doklad (zriaďovacia listina/stanovy) o vzniku/registrácii/evidencii príslušným registrom/ministerstvom.
Pozn.: Obce, mestá, VÚC a štátne rozpočtové organizácie nepreukazujú predmetnú podmienku poskytnutia príspevku osobitnou prílohou, postačuje vyplnenie ŽoNFP, časť 1.	
2	Podmienka nebyť dlžníkom na daniach	Žiadateľ nesmie byť dlžníkom na daniach; žiadateľ podáva žiadosť o vydanie potvrdenia miestne príslušnému správcovi dane, a to za účelom predloženia žiadosti o nenávratný finančný príspevok zo zdrojov EÚ.
Pozn.: Schválený splátkový kalendár – povolenie splátok dlžných súm, príp. odklad platenia dane sa považuje za nesplnenie tejto podmienky poskytnutia príspevku.
Pre subjekty verejnej správy v súlade s §2 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov je postačujúce predložiť Súhrnné čestné vyhlásenie.	Potvrdenie miestne príslušného správcu dane vydané za účelom predloženia žiadosti o nenávratný finančný príspevok zo zdrojov EÚ nie staršie ako 3 mesiace ku dňu predloženia ŽoNFP; v čase podania ŽoNFP postačuje Súhrnné čestné vyhlásenie	
3	Podmienka nebyť dlžníkom poistného na zdravotnom poistení	Žiadateľ nesmie byť dlžníkom poistného na zdravotnom poistení v žiadnej poisťovni poskytujúcej verejné zdravotné poistenie v Slovenskej republike.
Pozn.: Schválený splátkový kalendár – povolenie splátok dlžných súm sa považuje za nesplnenie  tejto podmienky poskytnutia príspevku.
Pre subjekty verejnej správy v súlade s §2 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov je postačujúce predložiť Súhrnné čestné vyhlásenie.	Potvrdenie každej zdravotnej poisťovne nie staršie ako 3 mesiace ku dňu predloženia ŽoNFP; v čase podania ŽoNFP postačuje Súhrnné čestné vyhlásenie	
4	Podmienka nebyť dlžníkom na sociálnom poistení	Žiadateľ nesmie byť dlžníkom poistného na sociálnom poistení.
Pozn.: Schválený splátkový kalendár – povolenie splátok dlžných súm sa považuje za nesplnenie tejto podmienky poskytnutia príspevku. 
Pre subjekty verejnej správy v súlade s §2 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov je postačujúce predložiť Súhrnné čestné vyhlásenie.	Potvrdenie Sociálnej poisťovne nie staršie ako 3 mesiace ku dňu predloženia ŽoNFP; v čase podania ŽoNFP postačuje Súhrnné čestné vyhlásenie	
5	Podmienka, že voči žiadateľovi nie je vedené konkurzné konanie, reštrukturalizačné konanie, nie je v konkurze alebo v reštrukturalizácii	Voči žiadateľovi nesmie byť vedené konkurzné konanie, reštrukturalizačné konanie; žiadateľ nesmie byť v konkurze alebo v reštrukturalizácii.
Pozn.: Podmienka sa nevzťahuje na subjekty verejnej správy v súlade s § 2 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov.	Potvrdenie miestne príslušného konkurzného súdu nie staršie ako 3 mesiace ku dňu predloženia ŽoNFP; v čase podania ŽoNFP postačuje Súhrnné čestné vyhlásenie	
6	Podmienka, že žiadateľ nie je v nútenej správe	Voči žiadateľovi nesmie byť zavedená nútená správa.
Pozn.: Relevantné pre subjekty územnej samosprávy v zmysle § 19 zákona č. 583/2004 Z. z. o rozpočtových pravidlách územnej samosprávy v znení neskorších predpisov.	Súhrnné čestné vyhlásenie	
7	
Podmienka zákazu vedenia výkonu rozhodnutia voči žiadateľovi	Voči žiadateľovi nesmie byť vedený výkon rozhodnutia ani vymáhacie konanie v zmysle článku 71 Nariadenia Európskeho parlamentu a Rady (EÚ) č. 1303/2013 zo 17. decembra po premiestnení výrobnej činnosti mimo oblasti programu.
Pozn.: Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa. Podmienka je irelevantná pre ministerstvá, ostatné ústredné orgány štátnej správy a ostatné štátne rozpočtové organizácie.	Súhrnné čestné vyhlásenie
Pozn.: Splnenie predmetnej podmienky bude Poskytovateľ v konaní o žiadosti o NFP doplnkovo overovať na základe údajov z Centrálneho registra exekúcií.	
8	Podmienka, že voči žiadateľovi sa nenárokuje vrátenie pomoci na základe rozhodnutia EK, ktorým bola pomoc označená za neoprávnenú a nezlučiteľnú so spoločným trhom	Žiadateľ je povinný preukázať splnenie predmetnej podmienky poskytnutia príspevku čestným vyhlásením.	Súhrnné čestné vyhlásenie	
9	Podmienka finančnej spôsobilosti spolufinancovania projektu	Žiadateľ musí byť finančne spôsobilý, t.j. má preukázateľne zabezpečené finančné prostriedky na spolufinancovanie oprávnených výdavkov projektu v pomere určenom v časti 1.4.
Výška spolufinancovania sa stanovuje ako rozdiel medzi celkovými oprávnenými výdavkami konkrétneho projektu a poskytnutým NFP zo zdrojov EÚ (ESF a IZM) a štátneho rozpočtu.
Pozn.: Relevantné v prípade subjektov s povinným spolufinancovaním. Účtovnú závierku za posledné ukončené účtovné obdobie predkladajú taktiež právnické osoby, ktorých zakladateľom alebo zriaďovateľom je mesto alebo obec alebo VÚC a nie sú rozpočtovými a príspevkovými organizáciami podľa § 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.	Formulár ŽoNFP 
a 
Doklady preukazujúce zabezpečenie spolufinancovania, napr. výpis z bankového účtu (internetbanking), resp. potvrdenie komerčnej banky, že žiadateľ disponuje požadovanou výškou finančných prostriedkov alebo úverová zmluva alebo uznesenie zastupiteľstva (subjekty územnej samosprávy) alebo vyhlásenie štatutárneho orgánu (subjekty štátnej správy), prípadne aj úverový prísľub banky (doklady preukazujúce zabezpečenie spolufinancovania nie staršie ako 1 mesiac ku dňu predloženia ŽoNFP) 
a
účtovná závierka za posledné ukončené účtovné obdobie	
10	Podmienka, že žiadateľ má schválený program rozvoja a príslušnú územnoplánovaciu dokumentáciu v súlade s ustanovením § 7 ods. 6 a § 8 ods. 6/ § 8a ods. 4 zákona o podpore regionálneho rozvoja	Žiadateľ musí mať schválený program rozvoja a príslušnú územnoplánovaciu dokumentáciu v súlade s ustanovením § 7ods. 6 a § 8 ods. 6/ § 8a ods. 4 zákona č. 539/2008 Z z. o podpore regionálneho rozvojaa o zmene a doplnení niektorých zákonov v znení neskorších predpisov.
Pozn.: Podmienka je relevantná pre subjekty územnej samosprávy.	Uznesenie (výpis z uznesenia) zastupiteľstva o schválení programu rozvoja a príslušnej územnoplánovacej dokumentácie	
11	Podmienka, že žiadateľ ani jeho štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov Európskych spoločenstiev, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe 	Žiadateľ ani jeho štatutárny orgán, ani žiadny člen štatutárneho orgánu, ani prokurista/i ani osoba splnomocnená zastupovať žiadateľa v konaní o ŽoNFP neboli právoplatne odsúdení podľa Trestného zákona za trestný čin (ďalej len „TČ“) korupcie (§ 328-§ 336), TČ poškodzovania finančných záujmov Európskych spoločenstiev (§ 261-§ 263), TČ legalizácie príjmu z trestnej činnosti (§ 233-§ 234), TČ založenia, zosnovania a podporovania zločineckej skupiny (§ 296) alebo TČ machinácie pri verejnom obstarávaní a verejnej dražbe (§ 266-§ 268).
Pozn.: Ak práva a povinnosti zmluvných vzťahov štatutárnych orgánov k organizácii, resp. spôsob vymenovania štatutárneho orgánu upravuje osobitný predpis, je možné nahradiť výpis z registra trestov čestným vyhlásením, že všetci členovia štatutárneho orgánu žiadateľa a osoba splnomocnená zastupovať žiadateľa v konaní o ŽoNFP neboli právoplatne odsúdení za vyššie uvedené TČ.	Výpis z registra trestov nie starší ako 3 mesiace ku dňu predloženia ŽoNFP
alebo
Súhrnné čestné vyhlásenie (vzťahuje sa len na prípady uvedené v poznámke)	
12	Podmienka, že žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa osobitného predpisu	Žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa osobitného predpisu.
Pozn.: Podmienka sa nevzťahuje na fyzické osoby a na právnické osoby v súlade s § 5 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení zákona č.316/2016 Z.z..	Výpis z registra trestov nie starší ako 3 mesiace ku dňu predloženia ŽoNFP	
13	Podmienka týkajúca sa administratívnej a prevádzkovej kapacity žiadateľa	Žiadateľ je povinný uviesť ďalšie údaje k administratívnej a prevádzkovej kapacite v zmysle Príručky pre žiadateľa v samostatnej Prílohe č. 15 výzvy.	Doplňujúce informácie k časti 7.4 ŽoNFP Administratívna a prevádzková kapacita žiadateľa 
a
Súhrnné čestné vyhlásenie	
14	Podmienka, že žiadateľ  je zapísaný v registri partnerov verejného sektora podľa osobitného predpisu	Pozn.: Podmienka sa nevzťahuje na fyzické osoby a na právnické osoby v súlade s § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v účinnom znení.
Táto podmienka je stanovená vo výroku Rozhodnutia o schválení ŽoNFP a žiadateľ ju musí splniť pred uzavretím zmluvy o poskytnutí NFP (ak nie je zapísaný v predmetnom registri v čase právoplatnosti rozhodnutia, tak najneskôr v lehote, ktorá je stanovená poskytovateľom na poskytnutie súčinnosti).
Ak poskytovateľ po uplynutí lehoty na poskytnutie súčinnosti  zistí, že žiadateľ, na ktorého sa povinnosť zápisu v súvislosti s poskytnutím NFP vzťahuje, nie je v predmetnom registri zapísaný, nebude žiadateľovi zaslaný návrh zmluvy o poskytnutí NFP. 
NFP nebude poskytnutý prijímateľovi, ktorý nie je zapísaný v registri partnerov verejného sektora v súlade s touto podmienkou výzvy a/alebo v súlade so zákonom o registri partnerov verejného sektora.  	V čase podania ŽoNFP postačuje Súhrnné čestné vyhlásenie. 

V čase pred uzavretím zmluvy o poskytnutí NFP:
Register partnerov verejného sektora na webovom sídle Ministerstva spravodlivosti SR:  https://rpvs.gov.sk/rpvs/ 
alebo
Čestné vyhlásenie, že sa na žiadateľa povinnosť zápisu do registra partnerov verejného sektora nevzťahuje s odôvodnením a dokladmi preukazujúcimi túto skutočnosť	
15	Podmienka, že žiadateľ nie je v konflikte záujmov 	Žiadateľ nie je v konflikte záujmov v zmysle § 46 zákona o príspevku z EŠIF.	Súhrnné čestné vyhlásenie	
16	Osobitné podmienky oprávnenosti žiadateľa	Oprávnený žiadateľ musí byť kontinuálne registrovaný/evidovaný v príslušnej oblasti činnosti a túto činnosť vykonávať bez prerušenia alebo pozastavenia oprávnenia na jej vykonávanie po dobu minimálne 2 roky ku dňu predloženia ŽoNFP.
	Výpis z obchodného alebo iného registra alebo evidencie nie starší ako 3 mesiace ku dňu predloženia ŽoNFP
alebo
v prípade, že nie je možné predložiť výpis, žiadateľ predloží osobitnú prílohu preukazujúcu splnenie tejto podmienky s údajmi platnými ku dňu predloženia ŽoNFP ako potvrdenie evidencie/rozhodnutie, potvrdený relevantný doklad (zriaďovacia listina/stanovy) o vzniku/registrácii/evidencii príslušným registrom/ministerstvom.	
2.2 Oprávnenosť cieľovej skupiny	
Podmienka poskytnutia príspevku	Spôsob overenia/Forma preukázania splnenia podmienky poskytnutia príspevku	
17	Podmienka oprávnenosti cieľovej skupiny projektu	V súlade so špecifickým cieľom 2.1.1 OP ĽZ sú oprávnenou cieľovou skupinou (ďalej len „CS“; súhrnne aj „mladí ľudia“):
- NEET do 25 rokov veku uchádzač o zamestnanie min. 3 mesiace (vrátane dlhodobo nezamestnaného uchádzača o zamestnanie zo skupiny NEET do 25 rokov),
- NEET do 29 rokov veku uchádzač o zamestnanie min. 6 mesiacov(vrátane dlhodobo nezamestnaného uchádzača o zamestnanie zo skupiny NEET do 29 rokov).
CS musí súčasne spĺňať aspoň jednu z podmienok:
- mladí ľudia so zdravotným postihnutím (v zmysle § 8 ods. 1 písm. h) a § 9 ods. 1 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov),
- mladí ľudia pred a po ukončení náhradnej starostlivosti (z detských domovov, krízových stredísk, pestúnskej starostlivosti, náhradnej osobnej starostlivosti a zo starostlivosti poručníka) podľa zákona č. 36/2005 Z. z. o rodine a o zmena doplnení niektorých zákonov v znení neskorších predpisov,
- mladí ľudia, ktorým bola poskytnutá výchova a vzdelávanie vrátane prípravy na povolanie s cieľom ich opätovného začlenenia do pôvodného sociálneho prostredia po ukončení starostlivosti v reedukačných zariadeniach podľa zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov,
- mladí ľudia po ukončení resocializácie v resocializačnom stredisku podľa zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov,
- mladí ľudia po výkone trestu odňatia slobody podľa zákona č. 475/2005 Z. z. o výkone trestu odňatia slobody a o zmene a doplnení niektorých zákonov v znení neskorších predpisov alebo mladí ľudia po výkone väzby podľa zákona č. 221/2006 Z. z. o výkone väzby v znení neskorších predpisov,
- mladí ľudia bez prístrešia v súlade so zákonom č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
Každá osoba z CS môže byť v projektoch realizovaných v rámci výzvy OP ĽZ DOP 2016/2.1.1/01 podporená iba jedenkrát.

Pozn.: Preukazovanie oprávnenosti osôb cieľovej skupiny projektu sa vykoná počas realizácie projektu predložením Oznámenia o zaradení osoby z CS do evidencie uchádzačov o zamestnanie a Potvrdenia o evidencii uchádzačov o zamestnanie .	Formulár ŽoNFP
	
2.3 Oprávnenosť aktivít realizácie projektu	
Podmienka poskytnutia príspevku	Spôsob overenia/Forma preukázania splnenia podmienky poskytnutia príspevku	
18	Podmienka oprávnenosti aktivít projektu	V súlade s čl. 65 ods. 6 všeobecného nariadenia  žiadateľ nesmie ukončiť fyzickú realizáciu všetkých oprávnených aktivít pred predložením ŽoNFP.
Oprávnenosť aktivít projektu je najskôr odo dňa, v ktorom Zmluva o poskytnutí NFP nadobudla účinnosť.
Oprávnené aktivity projektu podľa OP ĽZ sú: programy určené na vyhľadávanie nových alebo inovatívnych  foriem podpory mladých ľudí NEET s cieľom ich vzdelávania, hľadania zamestnania, stáže, praxe a pod.
Rozumie sa pod tým:
1. zavedenie špecifických programov na podporu zamestnávania mladých ľudí so zdravotným postihnutím,
a/alebo
2. Zavedenie programov osobitnej podpory zamestnávania mladých ľudí z oprávnenej cieľovej skupiny
Príklady podaktivít, ktoré možno realizovať v rámci hlavných aktivít 1 a/alebo 2, sú uvedené v Prílohe č. 13 výzvy.	Formulár ŽoNFP 
a 
Analýza potrieb cieľových skupín	
2.4 Oprávnenosť výdavkov realizácie projektu	
Výdavky projektu sú oprávnené najskôr v deň, v ktorom Zmluva o poskytnutí NFP nadobudla účinnosť a zároveň odo dňa začatia hlavnej aktivity, a najneskôr do termínu ukončenia možnosti čerpania finančných prostriedkov vyčlenených z Iniciatívy na podporu zamestnanosti mladých ľudí, t.j. do 31.12.2018.
Kategórie oprávnených a neoprávnených výdavkov sú definované v Príručke pre žiadateľa a v aktuálnych usmerneniach a odporúčaniach pre žiadateľov.
Formulár rozpočtu projektu je uvedený v Prílohe č. 17 výzvy.
Oprávnené skupiny výdavkov sú:
521 – Mzdové výdavky
Oprávnenými mzdovými výdavkami sú hrubá mzda a povinné odvody žiadateľa/prijímateľa na odborných pracovníkov s ohľadom na predchádzajúcu mzdovú politiku žiadateľa/prijímateľa. Oprávnené a neoprávnené výdavky bližšie popisuje príslušná kapitola Príručky pre žiadateľa.
Podporované pozície odborných pracovníkov zamerané na prácu s osobami z CS sú uvedené v tabuľke:
Podporované pozície odborných pracovníkov	
Maximálna oprávnená výška hrubej mesačnej mzdy v EUR	
Maximálna oprávnená výška hrubej hodinovej odmeny v EUR	

Tútor	
822,00	
5,73	

Odborný poradca	
 824,00	
 5,94	

	

Poradenský psychológ	
 1052,00	
7,34	

Liečebný pedagóg	
 1103,00	
 7,70	

Lektor pre vzdelávanie osôb z CS	
	
15,54	

Oprávnený čas na vypracovanie individuálneho kariérneho plánu (ďalej len „IKP“) je reálne odpracovaný čas, maximálne 25 hod./ 1 IKP.
Prijímateľ deklaruje naplnenie intervencie predložením minimálne nasledujúcich dokumentov:
-	Dohoda o účasti v projekte (príklad Dohody o účasti v projekte v Prílohe č. 12 výzvy) a
-	Oznámenie o zaradení osoby z CS do evidencie uchádzačov o zamestnanie 
-	Potvrdenie o vedení osoby z CS v evidencii uchádzačov o zamestnanie a
-	Vypracovaný IKP osoby z CS v súlade s Prílohou č. 11 výzvy a
-	Čestné vyhlásenie uchádzača o zamestnanie o príslušnosti k cieľovej skupine (Príloha č. 12-1 výzvy) a
- Doklad zakladajúci zamestnanie najmenej v rozsahu polovice ustanoveného týždenného pracovného času, resp. pre mladých   ľudí so zdravotným postihnutím min. 16 hod./týždeň,v rozsahuminimálne 4 kalendárne mesiace a
-	Pracovný/-é posudok/-ky zamestnávateľa/-ov, u ktorého/-ých osoba z CS absolvuje zamestnanie (pracovný pomer, resp. iný pracovný vzťah) a
-	Evidencia práce s klientom, v ktorej budú zaznamenané všetky činnosti a služby vykonané s osobou z CS smerujúce k jeho zamestnaniu tak, aby bolo možné vyhodnotiť, koľko času odborný pracovník s klientom pracoval, počet klientov, s ktorými odborný pracovník pracoval a dosiahnutý výsledok.
Žiadateľ vypĺňa rozpočet, ktorý je prílohou výzvy č. 17 Rozpočet projektu s podrobným komentárom a nie rozpočet, ktorý je súčasťou Príručky pre žiadateľa.
905 – Ostatné spôsoby paušálneho financovania 
Výdavky na riadenie projektu vo výške 8,32% z celkových oprávnených priamych nákladov v rámci projektu je možné vykazovať osobitne v rozpočte projektu len v prípade, ak ide o mzdové výdavky vzniknuté na základe pracovnoprávneho vzťahu v zmysle zákona č. 311/2001 Z. z. Zákonník práce v znení neskorších predpisov (ďalej len „Zákonník práce“), resp. v zmysle osobitného predpisu, napr. zákona č. 400/2009 Z. z o štátnej službe a o zmene a doplnení niektorých zákonov v znení neskorších predpisov.. Pri použití paušálnej sadzby na riadenie projektu nie je potrebné odôvodniť skutočné náklady v uvedenej kategórií výdavkov. Postup pri uplatňovaní výdavkov na riadenie projektu je bližšie popísaný v prílohe č. 16 výzvy.
903 –Paušálna sadzba na ostatné výdavky projektu (nariadenie 1304/2013, čl. 14 ods.2) vo výške 40% priamych personálnych výdavkov
V zmysle všeobecného  nariadenia, a následne v zmysle Nariadenia Európskeho parlamentu a rady (EÚ) č. 1304/2013 o Európskom sociálnom fonde podľa čl. 14 ods. 2 sa môže použiť paušálna sadzba do výšky 40% priamych nákladov na zamestnancov, aby sa pokryli zostávajúce oprávnené náklady na operáciu, a to bez požiadavky, aby členský štát vykonal akýkoľvek výpočet na stanovenie uplatniteľnej sadzby. Riadiaci orgán stanovuje paušálnu sadzbu ostatných výdavkov pre tento projekt vo výške 40% z celkových oprávnených priamych nákladov na zamestnancov v rámci projektu. Súčasťou tejto skupiny výdavkov je aj riadenie projektu,  obstarané ako externá služba prostredníctvom dodávateľov a výdavky na informovanosť a publicitu. Pri použití paušálnej sadzby na ostatné výdavky nie je potrebné odôvodniť skutočné náklady v uvedenej kategórií výdavkov. Súčasťou paušálnej sadzby na ostatné výdavky sú aj  výdavky na publicitu a informovanosť.
Zjednodušené vykazovanie nákladov neznamená zrušenie povinnosti plne dodržiavať všetky uplatniteľné právne predpisy Európskej únie a vnútroštátne právne predpisy SR.

V prípade predčasného skončenia poskytovanej intervencie zo strany osoby z CS je žiadateľ/prijímateľ povinný nahradiť osobu z CS, ktorá preruší poskytovanú intervenciu inou osobou z CS a zabezpečiť jej minimálne vypracovanie IKP a zamestnanie v minimálnej dĺžke určenej vo výzve s cieľom naplniť plánovanú hodnotu merateľného ukazovateľa.
Na realizáciu aktivít projektu nie je možné požadovať dotáciu, príspevok, grant alebo inú formu pomoci, na ktorú je poskytovaný NFP a ktorá by predstavovala dvojité financovanie alebo spolufinancovanie tých istých výdavkov zo zdrojov iných rozpočtových kapitol štátneho rozpočtu SR, štátnych fondov, z iných verejných zdrojov alebo zdrojov EÚ. Žiadateľ/prijímateľ je povinný dodržať pravidlá týkajúce sa zákazu kumulácie pomoci uvedené vo výzve a v právnych aktoch EÚ.
	
Podmienka poskytnutia príspevku	Spôsob overenia/Forma preukázania splnenia podmienky poskytnutia príspevku	
19	Podmienka, že výdavky projektu sú oprávnené	Žiadateľ preukazuje oprávnenosť výdavkov a ich nárokovanej výšky prostredníctvom podpornej dokumentácie preukazujúcej oprávnenosť výdavkov a/alebo nárokovanej výšky oprávnených výdavkov, ktoré sú v súlade s oprávnenosťou výdavkov realizácie projektu v zmysle tejto výzvy	Informácie v časti 11 Formuláru ŽoNFP
a 
Príloha č. 17 Rozpočet projektu s podrobným komentárom	
20	Podmienka oprávnenosti výdavkov v súvislosti s kvalitou ľudských zdrojov	Rámcový popis pracovných činností a kvalifikačné predpoklady sú uvedené v Prílohe č. 10 výzvy.
Pozn.: Preukazovanie splnenia minimálnych kvalifikačných a odborných požiadaviek sa pri podaní žiadosti o NFP neuplatňuje v prípade, ak žiadateľ ešte nemá vybrané konkrétne osoby na navrhované pozície odborných pracovníkov v projekte. V tomto prípade žiadateľ predkladá Súhrnné čestné vyhlásenie o splnení minimálnych kvalifikačných a odborných predpokladov a preukázanie splnenia podmienok sa vykoná až počas realizácie projektu.	Štruktúrovaný životopis v predpísanom formáte s uvedením overiteľných referencií 
a 
Kópia dokladu o získanom vzdelaní 
a
Potvrdenie zamestnávateľa o dĺžke odbornej praxe v oblasti vykonávanej pozície v projekte alebo iný ekvivalentný dokument, ktorý overiteľne preukazuje výkon v danej oblasti (uvedenie začiatku a konca praxe vo formáte kalendárny mesiac/kalendárny rok)
alebo 
V čase podania ŽoNFP postačuje Súhrnné čestné vyhlásenie	
21	Podmienka oprávnenosti výdavkov v súvislosti so spôsobom zamestnávania odborných pracovníkov 	V rámci personálnych výdavkov môže žiadateľ v projekte žiadať o podporu osôb – odborných pracovníkov, ktorí budú pracovať s uchádzačmi o zamestnanie z cieľovej skupiny a ich práca bude smerovať k ukončeniu intervencie.
Podporované osoby môžu byť zamestnané v pracovnom pomere, resp. v obdobnom pracovnom vzťahu, resp. v inom pracovnoprávnom vzťahu založenom dohodou o vykonaní práce, alebo dohodou o pracovnej činnosti za podmienok ustanovených Zákonníkom práce.	Formulár ŽoNFP
a 
Doplňujúce informácie k časti 7.4 ŽoNFP Administratívna a prevádzková kapacita žiadateľa
a
Súhrnné čestné vyhlásenie
	
22	Podmienka oprávnenosti výdavkov v súvislosti s riadením projektu	V rámci riadenia projektu musia byť žiadateľom pokryté minimálne činnosti projektového manažéra a finančného manažéra; rámcový popis pracovných činností je uvedený v Prílohe č. 10 výzvy.
Žiadateľ musí preukázať, že disponuje zamestnancami na riadenie projektu.	Pracovná zmluva, resp. dohoda o pracovnej činnosti, resp. služobná zmluva 

V čase podania ŽoNFP postačuje Súhrnné čestné vyhlásenie

2.5 Oprávnenosť miesta realizácie projektu	
Podmienka poskytnutia príspevku	Spôsob overenia/Forma preukázania splnenia podmienky poskytnutia príspevku	
23	Podmienka, že projekt je realizovaný na oprávnenom území	Žiadateľ je povinný realizovať aktivity v rámci projektu výlučne na oprávnenom území.
Pre realizáciu projektu je oprávneným územím celé územie Slovenskej republiky, okrem Bratislavského samosprávneho kraja:
NUTS II – Západné Slovensko (Trnavský, Nitriansky a Trenčiansky samosprávny kraj)
NUTS II – Stredné Slovensko (Žilinský a Banskobystrický samosprávny kraj)
NUTS II – Východné Slovensko (Prešovský a Košický samosprávny kraj)
Pri posudzovaní územnej oprávnenosti je rozhodujúci vzťah CS k oprávnenému územiu– osoba z CS musí mať na oprávnenom území trvalý pobyt; sídlo žiadateľa nie je pre určenie územnej oprávnenosti rozhodujúce.	Formulár ŽoNFP 	
2.6 Kritéria na výber projektov	
Podmienka poskytnutia príspevku	Spôsob overenia/Forma preukázania splnenia podmienky poskytnutia príspevku	
24	Podmienka splnenia kritérií pre výber projektov	Prostredníctvom hodnotiacich kritérií posudzuje odborný hodnotiteľ kvalitatívnu úroveň predloženej ŽoNFP. Hodnotiace kritériá pre DOP, ich kategorizácia do hodnotiacich oblastí, ako aj spôsob ich aplikácie sú uvedené v dokumente Kritériá pre výber projektov operačného programu Ľudské zdroje a metodika ich uplatňovania (ďalej len „Kritériá pre výber“) schválenom Monitorovacím výborom pre OP Ľudské zdroje, ktorý tvorí Prílohu č. 7 výzvy. Predložená ŽoNFP musí spĺňať hodnotiace kritéria pre DOP uvedené v časti 2.3 dokumentu Kritéria pre výber projektov.
Výberové kritériá sa v tejto výzve neuplatňujú.
Bližšie informácie týkajúce sa schvaľovacieho procesu ŽoNFP sú uvedené v príslušnej kapitole Príručky pre žiadateľa.	Formulár ŽoNFP 
a
prílohy uvedené v spôsobe overenia/forme preukázania splnenie podmienok poskytnutia príspevku v časti 2 tejto výzvy	
2.7 Spôsob financovania	
Podmienka poskytnutia príspevku	Spôsob overenia/Forma preukázania splnenia podmienky poskytnutia príspevku	
25	Podmienka relevantného spôsobu financovania
	Forma financovania: 01 – Nenávratný grant (nenávratný finančný príspevok)
Pre oprávnených prijímateľov je stanovený v súlade s platným Systémom finančného riadenia EŠIF spôsob financovania:
- systém zálohových platieb
- systém refundácie
- kombinácia systému zálohových platieb a systému refundácie.
Spôsob financovania jednotlivých prijímateľov sa stanovuje v súlade s platným Systémom finančného riadenia EŠIF, ktorý je zverejnený na webovom sídle http://www.finance.gov.sk/Default.aspx?CatID=9348, v ktorom sú uvedené typy prijímateľov a k nim priradené možné spôsoby financovania projektu.	Bez samostatnej prílohy
	
2.8 Podmienky poskytnutia príspevku vyplývajúce z osobitných predpisov	
Podmienka poskytnutia príspevku	Spôsob overenia/Forma preukázania splnenia podmienky poskytnutia príspevku	
26	Podmienky týkajúce sa štátnej pomoci a vyplývajúce zo schém štátnej pomoci/pomoci de minimis	
Pri poskytovaní NFP sa uplatňuje Schéma pomoci de minimis na podporu sociálnej inklúzie, zamestnanosti a vzdelávania zamestnancov (schéma DM č. 1/2015).

Pozn. Na oprávnených žiadateľov, ktorí nie sú oprávnenými prijímateľmi podľa článku E. Prijímatelia pomoci schémy DM č. 1/2015 sa podmienky schémy DM č. 1/2015 nevzťahujú.	Čestné vyhlásenie o čerpaní podpory deminimis ako doklad preukazujúci nepresiahnutie maximálnej výšky pomoci v prípade poskytovania pomoci de minimis (príloha č. 14 výzvy)	
27	Podmienka neporušenia zákazu nelegálnej práce a nelegálneho zamestnávania za obdobie 5 rokov predchádzajúcich podaniu ŽoNFP	Žiadateľ nesmie porušiť zákaz nelegálnej práce a nelegálneho zamestnávania podľa osobitného predpisu za obdobie 5 rokov predchádzajúcich podaniu ŽoNFP.	Potvrdenie miestne príslušného inšpektorátu práce nie staršie ako 3 mesiace ku dňu predloženia ŽoNFP; v čase podania ŽoNFP postačuje Súhrnné čestné vyhlásenie	
28	Podmienka súhlasu so spracovaním osobných údajov	Žiadateľ musí súhlasiť s konaním nad rámec ustanovení § 47 a § 48 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov a s konaním podľa zákona č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov.	Formulár ŽoNFP 
a
Príloha č. 4 Príručky pre žiadateľa – Súhlas	
2.9 Ďalšie podmienky poskytnutia príspevku	
Podmienka poskytnutia príspevku	Spôsob overenia/Forma preukázania splnenia podmienky poskytnutia príspevku	
29	Oprávnenosť z hľadiska súladu s HP	Predložená ŽoNFP musí byť v súlade s Horizontálnymi princípmi Udržateľný rozvoj, resp. Podpora rovnosti mužov a žien a nediskriminácia , ktoré sú definované v Partnerskej dohode SR na roky 2014 – 2020 a v čl. 7 a 8 všeobecného nariadenia.

Cieľom Horizontálneho princípu Rovnosť mužov a žien a nediskriminácia (ďalej len „HP RMŽ a ND“) je odstraňovať bariéry, ktoré vedú k izolácii a vylučovaniu ľudí z verejného, politického, spoločenského, pracovného života, a to na základe takých sociálnych kategórií ako je pohlavie, rod, vek, rasa, etnikum, vierovyznanie alebo náboženstvo, sexuálna orientácia, zdravotné postihnutie, mzdová diskriminácia atď. Cieľom uplatňovania HP RMŽ a ND je zároveň eliminovať a predchádzať diskriminácii na základe týchto znakov.

Pre programy ESF je hlavným cieľom v rámci horizontálneho princípu rovnosť mužov a žien zabezpečiť rovnosť mužov a žien na trhu práce a v príprave naň a hlavným cieľom horizontálneho princípu nediskriminácia je zabezpečiť rovnosť príležitostí na trhu práce a v príprave naň.

V súvislosti s touto výzvou je potrebné upozorniť osobitne na to, aby:
-	pri výbere administratívnych a odborných kapacít zapojených do riadenia a realizácie aktivít  projektu bol dodržaný princíp rovnosti mužov a žien a princíp nediskriminácie, 
-	v rámci mzdového ohodnotenia administratívnych a odborných kapacít nedochádzalo k nerovnému odmeňovaniu za rovnakú prácu na základe pohlavia alebo príslušnosti k akejkoľvek znevýhodnenej skupine osôb,
-	pri výbere osôb cieľovej skupiny a pri realizácii oprávnených aktivít nedochádzalo k diskriminácii na základe pohlavia alebo príslušnosti k akejkoľvek znevýhodnenej skupine osôb alebo aby nedochádzalo k znevýhodneným podmienkam pre akúkoľvek skupinu osôb.

Všetky projekty musia byť v súlade s Horizontálnym princípom Udržateľný rozvoj (ďalej len „HP UR“). Výber kľúčového ukazovateľa HP UR je žiaduci, projekt sa tým zaraďuje do skupiny s významným príspevkom k HP UR. HP UR nie je relevantný pre všetky projektové merateľné ukazovatele definované ako povinné pre hlavnú aktivitu, avšak typy aktivít sú relevantné k vybraným cieľom HP UR, preto súlad projektu s HP UR je podmienkou poskytnutia príspevku.
Podmienka súladu s HP UR nie je preukazovaná zo strany žiadateľa samostatnou prílohou. Žiadateľ deklaruje súlad projektu s cieľmi HP UR prostredníctvom výberu hlavných aktivít prislúchajúcim k jednotlivým typom aktivít vo formulári ŽoNFP, v rámci ktorého sa v časti č. 5 automaticky vygeneruje text o cieli HP UR, ku ktorému projekt prispieva. RO overí splnenie tejto podmienky poskytnutia príspevku prostredníctvom overenia znenia textu vo vzťahu k HP UR v časti č. 5 formulára ŽoNFP.

Bližšie informácie o horizontálnych princípoch sú uvedené v Systéme implementácie HP UR, Systéme implementácie HP RMŽ a ND a Príručke pre žiadateľa a súčasne sú zverejnené na webových sídlach gestorov http://www.hpisahptur.gov.sk/horizontalny-princip-udrzatelny-rozvoj-2014-2020/ a www.gender.gov.sk“ a http://www.gender.gov.sk/diskriminacia/

Uplatňovanie horizontálnych princípov bude na projektovej úrovni overované v procese monitorovania a kontroly projektov. Proces monitorovania plnenia horizontálnych princípov bude na projektovej úrovni sledovaný prostredníctvom ukazovateľov (iné údaje), ktoré bude prijímateľ povinný uvádzať v monitorovacích správach v časti 10. Iné údaje na úrovni projektu v súlade s metodickým pokynom CKO č. 17. V priebehu implementácie projektu môže byť rozsah požadovaných iných údajov upravený (rozšírený, resp. zúžený) a poskytovanie týchto údajov bude prebiehať v súlade s podmienkami dohodnutými v zmluve o poskytnutí NFP.	Formulár ŽoNFP 
a 
Súhrnné čestné vyhlásenie	
30	Maximálna a minimálna výška príspevku	Maximálna výška príspevku: 150 000 €
Pozn.: Maximálna suma NFP sa rovná počtu osôb z CS, u ktorých žiadateľ plánuje ukončiť intervenciu, vynásobenému sumou 3100 €. 	Formulár ŽoNFP
a 
Príloha č. 17 Rozpočet projektu s podrobným komentárom	
31	Časová oprávnenosť realizácie projektu	Minimálna dĺžka realizácie projektu: 6 mesiacov.
Maximálna dĺžka realizácie projektu: 18 mesiacov.
Oprávnené obdobie sa začína najskôr odo dňa, v ktorom Zmluva o poskytnutí NFP nadobudla účinnosť, a trvá do termínu ukončenia možnosti čerpania finančných prostriedkov vyčlenených z Iniciatívy na podporu zamestnanosti mladých ľudí, t. j. do 30.09.2018.	Formulár ŽoNFP	
32	Podmienky poskytnutia príspevku z hľadiska definovania merateľných ukazovateľov projektu	Merateľnými ukazovateľmi v rámci výzvy sú projektové ukazovatele priradené k špecifickému cieľu 2.1.1, ktoré je žiadateľ/prijímateľ povinný všetky sledovať / monitorovať. Výstupy/výsledky, ktoré majú byť dosiahnuté realizáciou aktivít projektu, musia byť kvantifikované prostredníctvom merateľných ukazovateľov, ktoré sú uvedené v Prílohe č. 4 výzvy, vrátane zadefinovanej relevancie k horizontálnym princípom.
V nadväznosti na merateľný ukazovateľ Nezamestnaní účastníci, ktorí dokončia intervenciu podporovanú z prostriedkov vyčlenených na iniciatívu na podporu zamestnanosti mladých ľudí podľa prílohy č. 4 výzvy sa pod dokončením intervencie rozumie získanie a udržanie zamestnania – pracovný pomer, resp. obdobný pracovný vzťah najmenej v rozsahu polovice ustanoveného týždenného pracovného času na celkovo minimálne 4 kalendárne mesiace, pre mladých ľudí so zdravotným postihnutím v rozsahu minimálne 16 hod./týždeň. 
Ak osoba z CS absolvuje zamestnanie s prerušením alebo absolvuje zamestnanie u viacerých zamestnávateľov, ale dodrží spolu stanovenú dobu zamestnania, bude intervencia považovaná za dokončenú. Podmienkou je predloženie dokladov, z ktorých bude možné vypočítať celkovú dĺžku zamestnania a zároveň prerušenie nesmie byť viac ako 1-krát a celková doba prerušenia nesmie byť dlhšia ako 31 kalendárnych dní.	Formulár ŽoNFP	

3.	Overovanie podmienok poskytnutia príspevku a ďalšie informácie k výzve	
Overovanie podmienok poskytnutia príspevku:
Poskytovateľ v konaní o žiadosti o NFP overuje splnenie podmienok poskytnutia príspevku v súlade s výzvou a dokumentmibez ohľadu na skutočnosť, či ich úplné znenie je priamo uvedené v texte výzvy alebo je uvádzané, resp. bližšie popísané v dokumente/dokumentoch, na ktoré sa výzva odvoláva. Konanie o žiadosti o NFP prebieha v rámci nasledujúcich základných fáz:
1.	administratívne overenie
2.	odborné hodnotenie
3.	opravné prostriedky (časť konania aplikovaná iba v prípade postupu podľa ust. § 22 až 24 zákona o príspevku z EŠIF).
Poskytovateľ je oprávnený overiť podmienky poskytnutia príspevku alebo niektoré z podmienok poskytnutia príspevku v rámci konania o ŽoNFP priamo na mieste u žiadateľa. Bližšie informácie o postupe Poskytovateľa v rámci jednotlivých fáz konania o ŽoNFP sú uvedené v príslušnej kapitole Príručky pre žiadateľa.
O žiadosti o NFP môže byť v súlade so zákonom o príspevku z EŠIF rozhodnuté nasledovne:
1.	vydaním rozhodnutia o schválení žiadosti o NFP alebo
2.	vydaním rozhodnutia o neschválení žiadosti o NFP alebo
3.	vydaním rozhodnutia o zastavení konania o žiadosti o NFP.
V prípade rozhodnutia o neschválení ŽoNFP, ktoré bolo vydané len z dôvodu vyčerpania finančných prostriedkov určených na výzvu, môže Poskytovateľ takéto rozhodnutie o neschválení zmeniť v konaní podľa ust. § 21 zákona o príspevku z EŠIF a postupovať podľa ustanovení Systému riadenia EŠIF k zásobníku projektov.
Uzavretie Zmluvy o poskytnutí NFP:
Po schválení žiadosti o NFP zašle Poskytovateľ písomný návrh na uzavretie Zmluvy o poskytnutí NFP:
a) žiadateľovi, ktorému rozhodnutie o schválení ŽoNFP nadobudlo právoplatnosť a
b) žiadateľovi, ktorý poskytol súčinnosť potrebnú na uzavretie Zmluvy o poskytnutí NFP.
Bližšie podrobnosti a procesný postup pri uzatváraní Zmluvy o poskytnutí NFP je uvedený v príslušnej kapitole Príručky pre žiadateľa.
Zverejňovanie a spracovanie informácií:
Poskytovateľ zverejní podľa § 48 zákona o príspevku z EŠIF na webovom sídle www.ia.gov.sk Zoznam schválených žiadostí o NFP a Zoznam neschválených žiadostí o NFP v poradí určenom na základe aplikácie kritérií pre výber projektov, a to najneskôr do 60 pracovných dní od skončenia rozhodovania o žiadostiach o NFP.
Žiadateľ berie na vedomie, že zverejňované informácie, ktoré sú považované za osobné údaje, je Poskytovateľ a Centrálny koordinačný orgán (ďalej len „CKO“) oprávnený zverejniť a spracovať bez osobitného súhlasu žiadateľa v rozsahu podľa § 47 a § 48 zákona o príspevku z EŠIF. Na základe údajov poskytnutých od Poskytovateľa CKO zverejňuje na svojom webovom sídle údaje o zmluvách, ktoré nadobudli účinnosť v rozsahu podľa § 48 ods. 5 zákona o príspevku z EŠIF.
Vykazovanie dodatočne sledovaných údajov žiadateľom
Podmienky realizácie DOP popisuje Príručka pre prijímateľa, zverejnená na webovom sídle www.ia.gov.sk.	

4.	Zmena a zrušenie výzvy	
V nevyhnutných prípadoch, kedy nie je možné konať o ŽoNFP predložených na základe pôvodne vyhlásenej výzvy, alebo je zmena potrebná za účelom jej optimalizácie, resp. vhodnejšieho nastavenia, je možné za podmienok stanovených v § 17 zákona o príspevku z EŠIF a v zmysle podmienok Systému riadenia EŠIF výzvu zmeniť alebo zrušiť.
Poskytovateľ zverejňuje informácie a postupy týkajúce sa konkrétnej zmeny alebo zrušenia výzvy na svojom webovom sídle; odporúčame žiadateľom priebežne sledovať webové sídlo www.ia.gov.sk.
Ministerstvo práce, sociálnych vecí a rodiny Slovenskej republiky ako riadiaci orgán pre operačný program Ľudské zdroje je oprávnený vyhlásenú výzvu zrušiť, ak dôjde k podstatnej zmene podmienok poskytnutia príspevku.
V prípade legislatívnych zmien, ktoré majú alebo môžu mať vplyv na zmenu podmienok poskytnutia príspevku, takáto zmena nepredstavuje zmenu výzvy za predpokladu, že novelizáciou alebo vydaním nového všeobecne záväzného právneho predpisu nedôjde k zmene vecnej podstaty podmienky poskytnutia príspevku. Poskytovateľ v takom prípade posúdi ŽoNFP podľa aktuálne platného právneho predpisu, rešpektujúc prechodné ustanovenia vo vzťahu k jeho účinnosti. V prípade, ak legislatívne zmeny vyvolajú potrebu zmeny v podmienkach poskytnutia príspevku, môže dôjsť k zmene alebo zrušeniu výzvy.
V prípade zmien výzvy spojených napr. s predkladaním ŽoNFP prostredníctvom ITMS2014+ (napr. zmeny v technickom spôsobe vypĺňania jednotlivých častí ŽoNFP) takéto zmeny nepredstavujú zmenu výzvy a o relevantných technických postupoch bude Poskytovateľ žiadateľov informovať na webovom sídle www.ia.gov.sk.	

5.	Prílohy výzvy	
1.	Formulár ŽoNFP
Príloha č. 1-1Formuláru ŽoNFP OP ĽZ DOP 2016/2.1.1/01: Plnomocenstvo
Príloha č. 1-2 Formuláru ŽoNFP OP ĽZ DOP 2016/2.1.1/01: Kontrolný zoznam úplnosti žiadosti o NFP
Príloha č. 1-3 Formuláru ŽoNFP OP ĽZ DOP 2016/2.1.1/01: Súhrnné čestné vyhlásenie	
2.	Príručka pre žiadateľa o nenávratný finančný príspevok v rámci výziev na predkladanie žiadostí o NFP pre dopytovo - orientované projekty a vyzvaní pre národné projekty (pre prioritné osi 2, 3, 4) Programové obdobie 2014 – 2020
Príloha č. 1: Metodický výklad RO k vypracovaniu žiadosti o NFP/ projektového zámeru
      Príloha č. 1a: Rozpočet projektu s podrobným komentárom
Príloha č. 2: Čestné vyhlásenie žiadateľa o nepredložení príloh(y) žiadosti o NFP
      Príloha č. 3: Životopis (odporúčaný formulár)
      Príloha č. 4: Súhlas
      Príloha č. 5: Všeobecné pravidlá oprávnenosti výdavkov pre OP ĽZ v PO 2014-2020
      Príloha č. 6: Prieskum trhových cien	
3.	SCHÉMA POMOCI DE MINIMIS na podporu sociálnej inklúzie, zamestnanosti a vzdelávania zamestnancov (schéma DM č. 1/2015)	
4.	Zoznam merateľných ukazovateľov, vrátane ukazovateľov relevantných k horizontálnym princípom	
5.	Predbežná informácia pre žiadateľov podľa čl. 13 Nariadenia Komisie (ES, Euratom) č. 1302/2008 o centrálnej databáze vylúčených subjektov	
6.	Synergie a komplementarity s inými programami EŠIF, EÚ a SR	
7.	Kritériá pre výber projektov operačného programu Ľudské zdroje a metodika ich uplatňovania 
	
8.	Komunikačná stratégia Operačný program Ľudské zdroje: 
https://www.employment.gov.sk/files/slovensky/esf/op-ludske-zdroje/komunikacna-strategia-op-lz.pdf
8-1. Design manuál: 
https://www.employment.gov.sk/files/slovensky/esf/op-ludske-zdroje/informovanie-komunikacia/design-manual-op-lz.pdf
8-2. Manuál pre informovanie a komunikáciu pre prijímateľov v rámci EŠIF (2014 – 2020) OP ĽUDSKÉ ZDROJE: https://www.employment.gov.sk/files/slovensky/esf/op-ludske-zdroje/informovanie-komunikacia/manual-informovanie-komunikaciu-prijimatelov-op-lz.pdf	
9.	Zoznam oprávnených žiadateľov	
10.	Špecifiká výzvy na predkladanie žiadostí o nenávratný finančný príspevok Kód výzvy: OP ĽZ DOP 2016/2.1.1/01	
11.	Individuálny kariérny plán	
12.	Dohoda o účasti v projekte
12-1. Čestné vyhlásenie uchádzača o zamestnanie o príslušnosti k cieľovej skupine	
13.	Príklad podaktivít
13-1. Analýza potrieb cieľových skupín	
14.	Čestné vyhlásenie o čerpaní podpory deminimis	
15.	Doplňujúce informácie k časti 7.4 ŽoNFP Administratívna a prevádzková kapacita žiadateľa	
16.	Uplatňovanie štandardnej stupnice jednotkových nákladov a paušálnej sadzby podľa čl. 67 a 68 nariadenia Európskeho parlamentu a Rady v podmienkach operačného programu Ľudské zdroje	
17.	Rozpočet projektu s podrobným komentárom